ΑΠΟΦΑΣΕΙΣ
Αριθμ. 34498
Χορήγηση χαρτιού στα κόμματα και τους συνασπισμούς κομμάτων για την εκτύπωση των ψη-
φοδελτίων που πρόκειται να χρησιμοποιηθούν
στις εκλογές της 9ης Ιουνίου 2024 για την ανάδειξη των μελών του Ευρωπαϊκού Κοινοβουλίου
στις έδρες που αναλογούν στην Ελλάδα.
Η ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ
ΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Της παρ.  1 του άρθρου 4 και το άρθρο  3 του
ν. 4255/2014 «Εκλογή των μελών του Ευρωπαϊκού Κοινοβουλίου και άλλες διατάξεις» (Α’ 89), όπως το άρθρο 3
αντικαταστάθηκε με το άρθρο 4 του ν. 5083/2024 «Εκλογή ευρωβουλευτών, διευκόλυνση εκλογέων μέσω επι-
στολικής ψήφου, εκκαθάριση εκλογικών καταλόγων και
λοιπές διατάξεις του Υπουργείου Εσωτερικών» (Α’ 12),
β) των άρθρων 70 και 71 του π.δ. 26/2012 «Κωδικοποίηση σ’ ενιαίο κείμενο των διατάξεων της νομοθεσίας
για την εκλογή βουλευτών» (Α’ 57), σε συνδυασμό με το
άρθρο 9 του ν. 4522/2014 (Α’ 89),
γ) του π.δ. 18/2024 «Ορισμός ημέρας διεξαγωγής και
διάρκειας της ψηφοφορίας για την εκλογή των μελών
του Ευρωπαϊκού Κοινοβουλίου» (Α’ 50),
δ) των άρθρων 1 και 3 του π.δ. 81/2019 «Σύσταση, συγχώνευση, μετονομασία και κατάργηση Υπουργείων και
καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
ε) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
στ) του π.δ. 141/2017 «Οργανισμός Υπουργείου Εσωτερικών» (Α’ 180),
ζ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
η) του άρθρου 90 του Κώδικα της νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
θ) της υπό στοιχεία Υ11/7-7-2023 απόφασης του Πρωθυπουργού «Ανάθεση αρμοδιοτήτων στον Αναπληρωτή
Υπουργό Εσωτερικών, Θεόδωρο Λιβάνιο» (Β’ 4403),
ι) της υπ’ αρ. 23771/11.03.2024 απόφασης της Υπουργού Εσωτερικών «Καθορισμός απόχρωσης χαρτιού, δια-
στάσεων ψηφοδελτίων, λευκών ψηφοδελτίων και εκλογικών φακέλων που θα χρησιμοποιηθούν στις εκλογές
της 9ης Ιουνίου 2024 για την ανάδειξη των μελών του
Ευρωπαϊκού Κοινοβουλίου» (Β’ 1661).
2. Το γεγονός ότι από την παρούσα δεν προκαλείται
δαπάνη σε βάρος του κρατικού προϋπολογισμού, αποφασίζουμε:
1. Η ποσότητα του χαρτιού που χορηγείται στα κόμματα ή τους συνασπισμούς συνεργαζόμενων κομμάτων για
την κατασκευή ψηφοδελτίων, πλην αυτών της επιστολικής ψήφου, των εκλογών της 9ης Ιουνίου 2024 για την
ανάδειξη των μελών του Ευρωπαϊκού Κοινοβουλίου στις
έδρες που αναλογούν στην Ελλάδα, είναι ανάλογη προς
την απαιτούμενη ποσότητα για την κατασκευή ψηφοδελτίων, σε αριθμό που να υπερβαίνει τουλάχιστον κατά
δέκα τοις εκατό (10%) τον αριθμό των εγγεγραμμένων
εκλογέων στους εκλογικούς καταλόγους του συνόλου
των εκλογικών περιφερειών.
2. Τα κόμματα και οι συνασπισμοί συνεργαζόμενων κομμάτων που ανακηρύσσονται σύμφωνα με
την παρ. 8 του άρθρου 3 του ν. 4255/2014 «Εκλογή
των μελών του Ευρωπαϊκού Κοινοβουλίου και άλλες
διατάξεις» (Α’ 89), ζητούν τη χορήγηση χαρτιού από
το Υπουργείο Εσωτερικών, με αίτηση του αρχηγού ή
των συναρχηγών ή της διευθύνουσας επιτροπής τους
ή ειδικού αντιπροσώπου που διορίζεται αρμοδίως με
έγγραφη δήλωση.
Στην αίτηση, με την οποία ορίζεται και εξουσιοδοτείται
εκπρόσωπος για την παραλαβή του χαρτιού, επισυνάπτεται υπεύθυνη δήλωση των αρμοδίων ως άνω για την
υποβολή της αίτησης, με την οποία δηλώνεται υπεύθυνα
ότι το κόμμα ή ο συνασπισμός συνεργαζόμενων κομΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2332
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2332/19.04.2024
μάτων θα εκτυπώσει επαρκή αριθμό ψηφοδελτίων και
θα τα παραδώσει στον Περιφερειάρχη Αττικής για την
Περιφέρεια Αττικής και στον χωρικό Αντιπεριφερειάρχη
της κάθε Περιφερειακής Ενότητας, για τις υπόλοιπες Περιφέρειες, επί αποδείξει για τις ανάγκες των εκλογικών
τμημάτων της κάθε Περιφέρειας.
3. Το χαρτί χορηγείται με απόδειξη βάσει εντολής του
Υπουργείου Εσωτερικών, που καθορίζει το δικαιούχο
κόμμα ή συνασπισμό συνεργαζόμενων κομμάτων, τα
στοιχεία του εξουσιοδοτημένου εκπροσώπου αυτού,
την ποσότητα που πρέπει να χορηγηθεί και τον τρόπο
παράδοσής του.
Η ισχύς της απόφασης αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 10 Απριλίου 2024
Η Υπουργός
Ο Αναπληρωτής Υπουργός
ΝΙΚΗ ΚΕΡΑΜΕΩΣ
ΘΕΟΔΩΡΟΣ ΛΙΒΑΝΙΟΣ

[Source: 20240202332.pdf | Tokens: 4165]